|  |  |  |
| --- | --- | --- |
| Rīgā  | Nr. | 2020. gada  |

**. §**

**Par informatīvo ziņojumu "****Par** **priekšlikumiem Covid-19 seku mazināšanai un Eiropas Savienības fondu 2014.–2020. gada plānošanas perioda** **pašvaldību investīciju pārskatīšanai"**

**TA-954**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(…)

1. Pieņemt zināšanai iesniegto informatīvo ziņojumu.

2. Ņemot vērā informatīvajā ziņojumā sniegto informāciju, atbalstīt risinājumu, kas paredz, ka darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" un 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" projektu iesniegumu atlasēs, kas izsludinātas līdz 2020. gada 12. martam, Centrālā finanšu un līgumu aģentūra kā sadarbības iestāde un pilsētu izveidotās integrētu teritoriālo investīciju projektu iesniegumu vērtēšanas komisijas, kas pilda deleģētās funkcijas atbilstoši Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 10. panta otrās daļas 17. punktam, līdz 2020. gada 1. jūlijam pieņem projektu iesniegumu vērtēšanas ietvaros veiktos precizējumus projektu iesniegumos saskaņā ar minētā likuma 26. panta ceturto un piekto daļu un līdz 2020. gada 31. jūlijam pieņem lēmumu par projektu iesniegumu apstiprināšanu, gala atzinumu par lēmumā par projekta iesnieguma apstiprināšanu ar nosacījumiem ietverto nosacījumu izpildi vai projekta iesnieguma noraidīšanu, kā arī izbeidz atlasi.

3. Ņemot vērā šā protokollēmuma 2. punktu, kā arī informatīvajā ziņojumā sniegto informāciju, atbalstīt risinājumu, kas paredz, ka līgumus vai vienošanos par projekta īstenošanu Centrālā finanšu un līgumu aģentūra ar finansējuma saņēmēju slēdz līdz 2020. gada 31. augustam.

4. Paredzēt izņēmumu, ka ar atbildīgās iestādes saskaņojumu līdz 2020. gada 30. oktobrim var turpināt to 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" un 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" projektu vērtēšanu, kas ir tieši saistīti ar šo specifisko atbalsta mērķu ietvaros īstenotu vai īstenošanā esošu citu projektu un atrodas vienā uzņēmējdarbības attīstības teritorijā, un gala lēmuma pieņemšanu pilsētu izveidotajās integrētu teritoriālo investīciju projektu iesniegumu vērtēšanas komisijās, ja sākotnēji iesniegtajā projekta iesniegumā pamatota projektu secīga īstenošana savstarpēji saistītās kārtās un būvdarbu uzsākšana paredzēta 2020. gadā. Minētā risinājuma ietvaros nav attiecināmi šā protokollēmuma 2. un 3. punktā noteiktie nosacījumi.

5. Vides aizsardzības un reģionālās attīstības ministrijai Eiropas Reģionālās attīstības fonda finansējuma atlikumus, kas radušies darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" un 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" ietvaros pēc 2020. gada 31. jūlija, novirzīt augstas gatavības projektiem 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" jaunas kārtas (ceturtās) atlases ietvaros un līdz 2020. gada 31.augustam iesniegt Ministru kabinetā attiecīgu tiesību akta projektu par grozījumiem Ministru kabineta noteikumos par šā specifiskā atbalsta mērķa īstenošanu.

6. Ņemot vērā šā protokollēmuma 2., 3. un 4. punktu, par attiecīgā specifiskā atbalsta mērķa īstenošanu atbildīgajai iestādei nodrošināt šā protokollēmuma nosūtīšanu tām pašvaldībām, kas atbilstoši Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 10. panta otrās daļas 17. punktam pilda deleģētās funkcijas darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" un 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" projektu iesniegumu atlasēs.

Ministru prezidents A. K. Kariņš

Valsts kancelejas direktors J. Citskovskis